ddrg/super_eurlex huggingface dataset:
94/988/EY: Komission päätös, tehty 21 päivänä joulukuuta 1994, kolmansista maista lähtöisin olevien eläinten ja tuotteiden eläinlääkärintarkastuksia varten valittujen rajatarkastusasemien luettelosta tehdyn päätöksen 94/24/EY muuttamisesta (ETA:n kannalta merkityksellinen teksti)



Virallinen lehti nro L 378 , 31/12/1994 s. 0054 - 0063

Suomenk. erityispainos Alue 3 Nide 65 s. 0284

Ruotsink. erityispainos Alue 3 Nide 65 s. 0284



KOMISSION PÄÄTÖS, tehty 21 päivänä joulukuuta 1994, kolmansista maista lähtöisin olevien eläinten ja tuotteiden eläinlääkärintarkastuksia varten valittujen rajatarkastusasemien luettelosta tehdyn päätöksen 94/24/EY muuttamisesta (ETA:n kannalta merkityksellinen teksti) (94/988/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 30 artiklan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(3), sellaisena kuin se on viimeksi muutettuna päätöksellä 92/438/ETY(4), ja erityisesti sen 28 artiklan, sekä katsoo, että komission päätöksessä 94/24/EY(5) vahvistetaan luettelo kolmansista maista tulevien eläinten ja tuotteiden eläinlääkärintarkastuksia varten alustavasti valituista rajatarkastusasemista, komission yksiköt ovat tarkastaneet eräät rajatarkastusasemat; lisäksi jäsenvaltioilla on mahdollisuus ehdottaa uusien asemien sisällyttämistä kyseiseen luetteloon tai siinä olevien asemien poistamista, tarkastusten tulosten sekä Belgian, Saksan, Ranskan, Alankomaiden ja Portugalin toimivaltaisten viranomaisten tekemien ehdotusten perusteella olisi tarpeen muuttaa päätös 94/24/EY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 92/24/ETY liite liitteen määräysten mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 373, 31.12.1990, s. 1 (2) EYVL N:o L 62, 15.3.1993, s. 49 (3) EYVL N:o L 268, 24.9.1991, s. 56 (4) EYVL N:o L 243, 25.8.1992, s. 27 (5) EYVL N:o L 18, 21.1.1994, s. 16 LIITE >TAULUKON PAIKKA> >TAULUKON PAIKKA>
94/969/EY: Komission päätös, tehty 28 päivänä joulukuuta 1994, päätöksen 92/175/ETY täydentämisestä Itävallan Animo-yksikköjen luettelon osalta



Virallinen lehti nro L 371 , 31/12/1994 s. 0038 - 0040

Suomenk. erityispainos Alue 3 Nide 64 s. 0254

Ruotsink. erityispainos Alue 3 Nide 64 s. 0254



KOMISSION PÄÄTÖS, tehty 28 päivänä joulukuuta 1994, päätöksen 92/175/ETY täydentämisestä Itävallan Animo-yksikköjen luettelon osalta (94/969/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Animo-tietokoneverkon yksiköiden luettelosta ja tunnistamisesta 21 päivänä helmikuuta 1992 tehdyn komission päätöksen 92/175/ETY(1), sellaisena kuin se on viimeksi muutettuna Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten, joihin Euroopan unioni perustuu, mukautuksista tehdyllä asiakirjalla, ja erityisesti sen 1 artiklan 4 kohdan, sekä katsoo, että Itävallan viranomaiset ovat toimittaneet luettelon sen alueella olevista Animo-yksiköistä, ja tämän tiedon perusteella olisi muutettava päätöstä 92/175/ETY ja lisättävä kyseisen päätöksen liitteeseen luettelo Itävallan Animo-yksiköistä ja niiden tunnusnumeroista, ON TEHNYT TÄMÄN PÄÄTÖKSEN: 1 artikla Lisätään päätöksen 92/175/ETY liitteeseen tämän päätöksen liite. 2 artikla Tätä päätöstä noudatetaan Norjan, Itävallan, Suomen ja Ruotsin liittymissopimuksen voimaantulopäivästä ja edellyttäen, että se tulee voimaan. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä joulukuuta 1994. Komission puolesta René STEICHEN Komission jäsen (1) EYVL N:o L 80, 25.3.1992, s. 1 LIITE ITÄVALTA KESKUSYKSIKKÖ / Veterinärverwaltung Tunnusnumero Osoite 13.000.00 Das Bundesministerium für Gesundheit und Konsumentenschutz Radetzkystraße 2 A-1031 Wien >TAULUKON PAIKKA> >TAULUKON PAIKKA>
94/817/EY: Komission päätös, tehty 15 päivänä joulukuuta 1994, Ison-Britannian ja Pohjois-Irlannin asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 92/538/ETY muuttamisesta



Virallinen lehti nro L 337 , 24/12/1994 s. 0088 - 0088

Suomenk. erityispainos Alue 3 Nide 64 s. 0145

Ruotsink. erityispainos Alue 3 Nide 64 s. 0145



KOMISSION PÄÄTÖS, tehty 15 päivänä joulukuuta 1994, Ison-Britannian ja Pohjois-Irlannin asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 92/538/ETY muuttamisesta (94/817/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 93/54/ETY(2) ja erityisesti sen 5 artiklan, sekä katsoo, että päätöksellä 92/538/ETY(3) komissio myönsi Isolle-Britannialle ja Pohjois-Irlannille hyväksytyn manner- ja rannikkovyöhykkeen aseman tarttuvan verta muodostavan kudoksen kuolion (IHN) ja virusperäisen verenvuotoseptikemian (VHS) osalta, syyskuun 15 päivänä 1994 vahvistettiin VHS-tautipesäke Ison-Britannian alueeseen kuuluvalla Gighan saarella, Ison-Britannian viranomaiset ovat toteuttaneet tarvittavat toimenpiteet taudin hävittämiseksi ja sen leviämisen estämiseksi, direktiivissä 91/67/ETY säädettyjen sääntöjen mukaisesti Ison-Britannian asema olisi peruutettava, suurta osaa Ison-Britannian alueesta voidaan kuitenkin jälleen pitää hyväksyttynä vyöhykkeenä, näihin toimiin olisi ryhdyttävä kerralla, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 92/538/ETY seuraavasti: 1. Korvataan otsikko otsikolla seuraavasti: "Komission päätös, tehty 9 päivänä marraskuuta 1994, Pohjois-Irlannin ja tiettyjen Ison-Britannian osien asemasta tarttuvan verta muodostavan kudoksen kuolion ja virusperäisen verenvuotoseptikemian osalta". 2. Korvataan 1 artikla seuraavasti: "1 artikla 1. Iso-Britannia hyväksytään kalojen osalta hyväksytyksi mannervyöhykkeeksi ja hyväksytyksi rannikkovyöhykkeeksi tarttuvan verta muodostavan kudoksen kuolion (IHN) osalta. 2. Liitteessä tarkoitetut Ison-Britannian osat hyväksytään kalojen osalta hyväksytyksi mannervyöhykkeeksi ja hyväksytyksi rannikkovyöhykkeeksi virusperäisen verenvuotoseptikemian (VHS) osalta." 3. Lisätään liite seuraavasti: "LIITE Ison-Britannian alue lukuun ottamatta Gighan saaren aluetta." 2 artikla Jäsenvaltioiden on tehtävä markkinoille saattamiseen soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1994. Komission puolesta René STEICHEN Komission jäsen (1) EYVL N:o L 46, 19.2.1991, s. 1 (2) EYVL N:o L 175, 19.7.1993, s. 34 (3) EYVL N:o L 347, 28.11.1992, s. 67
94/816/EY: Komission päätös, tehty 14 päivänä joulukuuta 1994, jäsenvaltioiden oikeuttamisesta säätämään poikkeuksia tietyistä neuvoston direktiivin 77/93/ETY Japanista peräisin olevia sukujen Chamaecyparis Spach, Juniperus L. ja Pinus L. kasveja koskevista säännöksistä tehdyn päätöksen 93/452/ETY muuttamisesta



Virallinen lehti nro L 337 , 24/12/1994 s. 0087 - 0087

Suomenk. erityispainos Alue 3 Nide 64 s. 0144

Ruotsink. erityispainos Alue 3 Nide 64 s. 0144



KOMISSION PÄÄTÖS, tehty 14 päivänä joulukuuta 1994, jäsenvaltioiden oikeuttamisesta säätämään poikkeuksia tietyistä neuvoston direktiivin 77/93/ETY Japanista peräisin olevia sukujen Chamaecyparis Spach, Juniperus L. ja Pinus L. kasveja koskevista säännöksistä tehdyn päätöksen 93/452/ETY muuttamisesta (94/816/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumiseen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna direktiivillä 94/13/EY(2), ja erityisesti sen 14 artiklan 1 kohdan, ottaa huomioon Belgian, Tanskan, Saksan, Kreikan, Espanjan, Ranskan, Italian, Luxemburgin, Alankomaiden, Portugalin ja Yhdistyneen kuningaskunnan esittämät pyynnöt, sekä katsoo, että direktiivin 77/93/ETY mukaisesti Euroopan ulkopuolisista maista peräisin olevia sukujen Chamaecyparis Spach, Juniperus L. ja Pinus L. kasveja, hedelmiä ja siemeniä lukuun ottamatta, ei periaatteessa saa tuoda yhteisöön, komission päätös 93/452/ETY(3) oikeuttaa väliaikaisiin poikkeuksiin Japanista peräisin olevien sukujen Chamaecyparis Spach, Juniperus L. ja Pinus L. kasvien osalta, jos tietyt tekniset edellytykset on täytetty, päätöksessä 93/452/ETY määrätään, että lupaa sovelletaan 31 päivään joulukuuta 1994 sukujen Pinus L. ja Chamaecyparis Spach kasvien osalta ja 31 päivään maaliskuuta 1994 suvun Juniperus L. kasvien osalta, yksikään uusi tekijä ei oikeuta teknisten edellytysten tarkistusta, luvan perusteena olevat edellytykset ovat ennallaan, sen vuoksi olisi pidennettävä luvan voimassaoloaikaa rajoitetuksi ajanjaksoksi, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöstä 93/452/ETY seuraavasti: 1) korvataan 1 artiklan 2 kohdan h alakohdan neljännen luetelmakohdan ilmaisu "93/452/ETY" ilmaisulla "94/816/EY", 2) korvataan 3 artiklan päivämäärä "31 päivään joulukuuta 1994" päivämäärällä "31 päivään joulukuuta 1996", 3) korvataan 3 artiklan termit "1 päivän marraskuuta 1993 ja 31 päivän maaliskuuta 1994 välisen ajanjakson" termeillä "1 päivän joulukuuta 1994 ja 31 päivän maaliskuuta 1995 sekä 1 päivän marraskuuta 1995 ja 31 päivän maaliskuuta 1996 välisten ajanjaksojen". 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä joulukuuta 1994. Komission puolesta René STEICHEN Komission jäsen (1) EYVL N:o L 26, 31.1.1977, s. 20 (2) EYVL N:o L 92, 9.4.1994, s. 27 (3) EYVL N:o L 210, 21.8.1993, s. 29
KOMISSION PÄÄTÖS,

tehty 28 päivänä joulukuuta 1994,

päätöksen 93/52/ETY muuttamisesta Suomen luomistautitilanteen (Br. melitensis) huomioon ottamiseksi (94/965/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta tehdyn päätöksen 93/52/ETY(1), sellaisena kuin se on muutettuna Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten, joihin Euroopan unioni perustuu, mukautuksista tehdyllä asiakirjalla, liitteessä I oleva V osasto E kohta toinen osa 35 kohta, ja erityisesti sen 2 a artiklan,

sekä katsoo, että

Suomen liittymistä silmälläpitäen olisi arvioitava ja vahvistettava sen asema luomistaudin suhteen (Br. melitensis),

Suomessa luomistauti on ollut pakollisesti ilmoitettava tauti vähintään viiden vuoden ajan; siellä ei ole virallisesti todettu yhtään luomistautitapausta vähintään viiteen vuoteen ja rokottaminen on ollut kielletty vähintään kolmen vuoden ajan; tämän vuoksi olisi todettava, että Suomi täyttää eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun direktiivin 91/68/ETY(2) liitteessä A olevan I luvun II osan 1 b kohdassa määrätyt edellytykset,

tämän vuoksi Suomelle olisi 1 päivästä tammikuuta 1995 myönnettävä luomistaudista (Br. melitensis) virallisesti vapaan jäsenvaltion asema, ja

serologisten tarkastusten suorittamiseen liittyvien velvoitteiden osalta, direktiivin 91/68/ETY liitteessä A olevan I luvun II osan 2 i kohdan määräykset käydään läpi 1 päivään tammikuuta 1995 mennessä; Suomen aseman pitäminen voimassa riippuu tämän tarkastelun tuloksista,

ON TEHNYT TÄMÄN PÄÄTÖKSEN:

1 artikla

Lisätään päätöksen 93/52/ETY liitteeseen I "Jäsenvaltiot" rivi seuraavasti:

" - Suomi".

2 artikla

Tätä päätöstä noudatetaan Norjan, Itävallan, Suomen ja Ruotsin liittymissopimuksen voimaantulopäivästä ja edellyttäen, että se tulee voimaan.

3 artikla

Tämä päätös on osoitettu kaikille jäsenvaltioille.

Tehty Brysselissä 28 päivänä joulukuuta 1994.

Komission puolesta

René STEICHEN

Komission jäsen

(1) EYVL N:o L 13, 21.1.1993, s. 14

(2) EYVL N:o L 46, 19.2.1991, s. 19
94/886/EY: Komission päätös, tehty 21 päivänä joulukuuta 1994, yhteisön taloudellisesta lisätuesta yhteisön vertailulaboratorion Statens Veterinære Serumlaboratorium, Århus, Tanska, toimintaan tiettyjen kalatautien osalta



Virallinen lehti nro L 352 , 31/12/1994 s. 0111 - 0111



KOMISSION PÄÄTÖS, tehty 21 päivänä joulukuuta 1994, yhteisön taloudellisesta lisätuesta yhteisön vertailulaboratorion Statens Veterinære Serumlaboratorium, Århus, Tanska, toimintaan tiettyjen kalatautien osalta (94/886/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 28 artiklan, sekä katsoo, että neuvoston direktiivin 93/53/ETY(3) 13 artiklan 1 kohdan säännösten mukaisesti Statens Veterinære Serumlaboratoriumille, Århus, Tanska, on nimetty vertailulaboratorioksi neuvoston direktiivin 91/67/ETY(4) liitteessä A tarkoitettujen tiettyjen kalatautien osalta, komission päätöksen 94/31/EY(5) mukaisesti Euroopan yhteisön taloudellista tukea on jo maksettu Statens Veterinære Serumlaboratoriumille, Århus, Tanska, ja Euroopan yhteisö ja laboratorio ovat tehneet sopimuksen yhden vuoden ajaksi; olisi pidennettävä tämän sopimuksen voimassaoloa yhdellä vuodella sekä säädettävä taloudellisesta lisätuesta, jotta vertailulaboratorio voisi jatkaa sille direktiivin 93/53/ETY liitteessä C vahvistettuja toimia ja tehtäviä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää direktiivin 93/53/ETY 13 artiklan 1 kohdassa tarkoitetulle yhteisön vertailulaboratoriolle Statens Veterinære Serumlaboratorium, Århus, Tanska, enimmäismäärältään 100 000 ecun suuruisen taloudellisen lisätuen. 2 artikla 1 Edellä 1 artiklan mukaisesti päätöksessä 94/31/EY tarkoitetun sopimuksen voimassaoloa pidennetään yhdellä vuodella. 2 Maatalouden pääjohtajalla on oikeus allekirjoittaa sopimuksen lisäys Euroopan yhteisöjen komission puolesta. 3 Edellä 1 artiklassa määrätty taloudellinen tuki maksetaan vertailulaboratoriolle päätöksessä 94/31/EY tarkoitetussa sopimuksessa määrättyjen yksityiskohtaisten sääntöjen mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 175, 19.7.1993, s. 23 (4) EYVL N:o L 46, 19.2.1991, s. 1 (5) EYVL N:o L 20, 25.1.1994, s. 25
94/839/EY: Komission päätös, tehty 19 päivänä joulukuuta 1994, kolmansista maista lähtöisin olevien lihavalmisteiden tuonnissa käytettävien terveystodistusten malleista tehdyn päätöksen 91/449/ETY muuttamisesta (ETA:n kannalta merkityksellinen teksti)



Virallinen lehti nro L 352 , 31/12/1994 s. 0018 - 0020

Suomenk. erityispainos Alue 3 Nide 65 s. 0176

Ruotsink. erityispainos Alue 3 Nide 65 s. 0176



KOMISSION PÄÄTÖS, tehty 19 päivänä joulukuuta 1994, kolmansista maista lähtöisin olevien lihavalmisteiden tuonnissa käytettävien terveystodistusten malleista tehdyn päätöksen 91/449/ETY muuttamisesta (ETA:n kannalta merkityksellinen teksti) (94/839/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihatuotteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 21 a ja 22 artiklan, sekä katsoo, että komission päätöksessä 91/449/ETY(3), sellaisena kuin se on viimeksi muutettuna päätöksellä 94/847/EY(4), laaditaan kolmansista maista tulevien sianlihavalmisteiden tuonnissa vaadittavien terveystodistusten mallit, Namibian ja Etelä-Afrikan tautivapailla alueilla ei ole ilmennyt ainuttakaan suu- ja sorkkatautiin liittyvää tapausta eikä sitä vastaan ole käytetty minkäänlaista rokotusta vähintään kahteentoista kuukauteen; rokotusta tätä tautia vastaan käytetään kuitenkin näiden maiden muissa osissa; Namibian ja Etelä-Afrikan muodostamalta aluekokonaisuudelta tuleva tuonti, joka käsittää täydellisesti lämpökäsiteltyjä lihavalmisteita, sallitaan, kolmansista maista tuotavien lihavalmisteiden luokat riippuvat valmistusmaan hygieniaolosuhteista; on mahdollista sallia näiltä tautivapailta alueilta tuleva tiettyjen sellaisten lihavalmisteiden tuonti, jotka on asianmukaisesti raakakypsytetty, marinoitu ja sitten kuivattu, uuden terveystodistusjärjestelmän vuoksi olisi varattava tietty määräaika sen soveltamiseksi, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 91/449/ETY seuraavasti: 1) Lisätään 1 artiklan 2 kohdan loppuun ennen sanoja "Tämän todistuksen on oltava lihavalmisteiden mukana" seuraava kappale: "Lisäksi jäsenvaltioiden on sallittava liitteessä F olevassa toisessa osassa luetelluista maista tuonti, joka käsittää lihavalmisteita, jotka on käsitelty (raakakypsytys, marinointi, kuivatus) siten, että lopullisen tuotteen aw-arvo (veden toiminta) ei ole suurempi kuin 0,93 eikä pH ole suurempi kuin 6"; 2) Tämän päätöksen liitteestä tulee liite F. 2 artikla Tätä päätöstä sovelletaan 1 päivästä helmikuuta 1995. 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1994. Komission puolesta René STEICHEN Komission jäsen (1) EYVL N:o L 302, 31.12.1972, s. 28 (2) EYVL N:o L 173, 27.6.1992, s. 13 (3) EYVL N:o L 240, 29.8.1991, s. 29 (4) EYVL N:o L 352, 31.12.1994, s. 56 LIITE >KAAVION LOPPU> >KAAVION ALKU>
94/961/EY: Komission päätös, tehty 28 päivänä joulukuuta 1994, komission päätöksen 93/24/ETY muuttamisesta neljännen kerran ja Aujeszkyn tautia koskevista lisätakeista Suomeen tarkoitettujen sikojen osalta



Virallinen lehti nro L 371 , 31/12/1994 s. 0026 - 0026

Suomenk. erityispainos Alue 3 Nide 64 s. 0242

Ruotsink. erityispainos Alue 3 Nide 64 s. 0242



KOMISSION PÄÄTÖS, tehty 28 päivänä joulukuuta 1994, komission päätöksen 93/24/ETY muuttamisesta neljännen kerran ja Aujeszkyn tautia koskevista lisätakeista Suomeen tarkoitettujen sikojen osalta (94/961/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyllä asiakirjalla, liitteessä I oleva V osasto E kohta ensimmäinen osa 2 luku 1 g kohta, ja erityisesti sen 10 artiklan, sekä katsoo, että Suomi pitää aluettaan vapaana Aujeszkyn taudista, ja se on esittänyt komissiolle puoltavat asiakirjat direktiivin 64/432/ETY 10 artiklan mukaisesti, Suomen viranomaiset soveltavat jalostus-ja tuotantosikojen siirtoihin kansallisella alueellaan vähintään tässä päätöksessä määrättyjä sääntöjä vastaavia sääntöjä, ei ole tarpeen vaatia kyseisiä lisätakeita näiltä jäsenvaltioilta tai jäsenvaltioiden alueilta, joita pidetään Aujeszkyn taudista vapaina, komission päätöksessä 93/24/ETY(2), sellaisena kuin se on muutettuna komission päätöksellä 94/163/ETY(3), vahvistetaan Aujeszkyn tautia koskevat lisätakeet liitteessä I lueteltuihin taudista vapaisiin jäsenvaltioihin tai alueille tarkoitettujen sikojen osalta, Suomen taudista vapaat alueet olisi lisättävä päätöksen 93/24/ETY liitteeseen I, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/24/ETY liitteeseen I seuraavat alueet. " - Suomi: kaikki alueet". 2 artikla Tätä päätöstä noudatetaan Norjan, Itävallan, Suomen ja Ruotsin liittymissopimuksen voimaantulopäivästä ja edellyttäen, että se tulee voimaan. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä joulukuuta 1994. Komission puolesta René STEICHEN Komission jäsen (1) EYVL N:o 121, 29.7.1964, s. 1977/64 (2) EYVL N:o L 16, 25.1.1993, s. 18 (3) EYVL N:o L 72, 16.3.1994, s. 20